ReStrukturitaTeksto

La reStrukturitaTeksto estas facile legebla, viziviga,
diversutila marklingvo. Ĝi estis difinita kiel en-koda programodokumentilo
(ekz. en Pitonaj docstring) konvertebla en HTML kaj PDF dokumentojn.
Ĝi similas al JavaDoc por Ĝavo aŭ POD por Perl.

La nomo reStrukturitaTeksto kutime estas mallongigata kiel reST,
rst aŭ ReST.

 Historio 
reStrukturitaTeksto estas reviziaĵo kaj reinterpretaĵo de
StrukturitaTeksto kaj Setex marklingvoj.

Ĝi komencis ekziston en komunumo de Pitono en 2002.
De 2008, ĝi fariĝis la kerna komponanto de Pitono kaj Sphinx  estas ĝia
sistemo de dokumentarokreado.

 Sintakso 
 Alineo 
Estas bloko de teksto (unu aŭ pli da linioj) separitaj de aliaj alineoj per
malplena linio.

 Jen estas alineo.  Ĝi estas sufiĉe
 mallonga.

   Tiu ĉi alineo rezultos kiel deŝovita bloko de
   teksto, kutime uzata por citi alian tekston.

 Tiu ĉi estas ankoraŭ unu.

 Emfazo 
Emfazita teksto troviĝas inter steletoj:

 *emfazita* teksto estas kutime kursiva

Forte emfazita teksto troviĝas inter duoblaj steletoj:

 **forta emfazo** estas kutime grasa

 Kodo 
Teksto de egalpaŝa tiparo (tajpila) troviĝas inter duoblaj malapostrofoj:

 Teksto en ``egalpaŝa tiparo``.

Laŭlitera teksto (sen pritrakto de markado) povas ankaŭ esti deŝovita bloko de teksto komencita per duobla dupunkto:

 ::

    for a in [5,4,3,2,1]:   # ĝi estas kodo de programo
        print a
    print "ĝi estas ..."
    # laŭlitera bloko daŭras ĝis fino de deŝovo

 Listoj 
Bulsignitaj listoj estas alineoj komenciĝantaj per -, + aŭ *:

 - unua elemento de bulsignita listo

 - dua elemento

   - sublemento

 - tria elemento

Numeritaj listoj povas esti memnumerantaj (tiam alineoj komenciĝas per #)
aŭ povas esti eksplicite numerantaj (tiam komenciĝas per numeroj, literoj aŭ
romiaj numeroj).

 1. unua elemento de memnumeriganta listo

 #. dua elemento

     A. subelemento

 #. tria elemento

Krome, la numeritaj listoj povas esti kun punktoj aŭ rondaj krampoj:

 1. listo kun numero kaj punkto

 (A) listo kun literoj en krampoj

 a) listo kun literoj kaj nur finaj krampoj

 Sekcioj 
Titoloj de sekcioj estas markitaj per sub- (kaj eventuale ankaŭ super-)
strekoj de diversaj signoj, ekz. -, =, +, ~, *, #, k.a.:

 ==================
 Titolo de nivelo 1 ==================

 ------------------
 Titolo de nivelo 2
 ------------------

 Titolo de nivelo 3
 ******************

 Citaĵoj 
Citaĵoj estas simplaj deŝovitaj alineoj:

   Citata alineo kreiĝas
   per deŝovo:

      pli deŝovita, pli citita

 Forigo de deŝovo kaj malplena linio
 finigas citaĵon.

 Ligiloj 
En reST ekzistas kelkaj manieroj krei ligilojn:

 Simpla ligilo estas la URL: https://eo.wikipedia.org
 aŭ ankaŭ la retpoŝtadreso: perosono@servilo.net

Povas ankaŭ esti pli komplikaj:

 Nomita ligilo al `Wikipedio`_

 .. _Wikipedio:: https://eo.wikipedia.org

 Bildoj 
Bildoj estas aldonataj per speciala markado (t.n. direktivoj):

 .. image:: vojo/al/bildo.jpg

Bildoj povas esti ankaŭ ligiloj:

 .. image:: rst.png
    :target: http://mia.servilo.net

 Horizontala linio 
reST ebligas ankaŭ krei dividoliniojn, kiuj estas almenaŭ kvar sinsekvaj
signoj similaj al markantaj sekciotitolojn:

 Jen estas alineo

 ----

 Kaj post la dividolinio
 estas la sekva alineo.

 Eksteraj ligiloj 
 La hejmpaĝo de reStrukturitaTeksto troviĝas ĉe http://docutils.sourceforge.net/rst.html.
 NoTex - Al retumilo bazita rST redaktoro 

Kategorio:Komputiko
Kategorio:Marklingvoj